تورکیه‌دن یونانیستان خاریجی ایشلر باخانی نیکوس کوسیاسا تپکی.
خاریجی ایشلر باخانلیغینین سؤزچوسو حامی آکسوی، یونانیستان خاریجی ایشلر باخانی کوسیاسین، بیر تلویزیون کانالینا وئردیگی آچیقلامالاردا ایستیفاده ائتدیگی ایفاده‌لر حاقین‌داکی سوالا یازی‌لی جاواب وئردی.
آکسوی، یونان خاریجی ایشلر باخانی کوسیاسین دونن بعضی مطبوعات اورگانلارینا یانسییان و یونانیستانین تورکیه‌یه قارشی باریشچی اولمایان داورانیشلار گؤستره‌بیله‌جگینه دایر ایفاده‌لرینین قایغی وئریجی و تأسفله قارشیلاندیغینی وورغولادی.
باشباخان بینالی ییلدیریم و یونانیستان باش باخانی آلکسیس چیپراسین، بیر نئچه گون اؤنجه تلفندا دانیشدیغینی خاطیرلادان آکسوی،
"بو دانیشیق حاقین‌دا باشباخانیمیز طرفین‌دن دوزنلنن مطبوعات آچیقلاماسین‌دان دا گؤرجیینیز کیمی، اژه دنیزین‌ده قونشوموز یونانیستانلا سون دؤورده یاشانان گرگین‌لیک‌دن راحاتسیز‌لیق دویدوغوموز، گرگینلیگین آزالدیلماسی اوچون یونانیستانین لازیم اولان تدبیرلری آلماسینی گؤزلدییمیز وورغولانمیش‌دیر. بئله کی، فیکیر فرق‌لی‌لیکلرینه باخمایاراق موسبت بیر هاوادا جریان ائد‌ن دانیشمادا پروبلئملرین دیالوگ یولو ایله حلینه اوستونلوک وئریلمه‌سی و گوون آرتتیریجی تدبیرلرین گوجلندیریلمه‌سی اوزرین‌ده دورولدو" ایفاده‌لرینی قوللاندی.
آکسوی، بو چرچیوه‌ده تورکیه‌نین اژه دنیزین‌ده‌کی گرگینلیین آزالدیلماسی طرفداری اولدوغونا دقت چکه‌رک، "آنجاق، نه یازیق، گؤرونن او کی، یونانیستان خاریجی ایشلر باخانی (کوسیاس)، سیاسی مؤوقعیتینین طلب ائتدیگی مسئولیت‌دن اوزاق، باریشچی اولمایان و حدینی آشان بیر یاخلاشیمی منیمسه‌مکده‌دیر. بونا گؤره ده، سایین باشباخانلار (ییلدیریم و چیپراس) آراسین‌دا دانیشیقدا مشترک آرزولارا اویغون شکیل‌ده یونان خاریجی ایشلر باخانینی عقل سلیمه دعوت ائدیریک" دئدی.
یونان ساحل گوونلیک قاییقلاری، سون گونلر اژه دنیزین‌ده‌کی کارداک قایالیقلاری بؤلگه‌سین‌ده پوزونتولار گرچکلشدیریر.
تورک ساحل گوونلیک قاییقلارینین مداخیله‌سی ایله یونان قاییقلاری بؤلگه‌دن اوزاقلاشدیریلیر.
